Itami

Ang Itami (伊丹市, Itami-shi) ay isang lungsod na matatagpuan sa Prepektura ng Hyōgo, Hapon. Magmula noong 1 Nobyembre 2022 (2022 -11-01), may tinatayang populasyon na 197,215 katao ang Itami, sa 83,580 mga kabahayan, at mayroon itong kapal ng populasyon na 7,900/km2 (20,000/mi kuw). Ang kabuoang lawak ng lungsod ay 25.00 kilometro kuwadrado (9.65 mi kuw). Heograpiya Matatagpuan ang Itami sa timog-silangang bahagi ng Prepektura ng Hyōgo. Nasa silangan nito ang Ilog Ina, habang nasa kanluran naman nito ang Ilog Muko. May patag at bahagyang umbok na lupain sa kabuoan ng lugar ng lungsod. Bumabaybay mula hilaga patimog ang Linyang JR West Japan JR Takarazuka (na kilala rin bilang Linyang Fukuchiyama) at Linyang Hankyū Itami. Ito ay humigit-kumulang 10 km (6.2 mi) mula Osaka at umuugnay sa Kawanishi sa hilaga, Takarazuka sa hilagang-kanluran, Nishinomiya at Amagasaki sa timog-kanluran, at Ikeda at Toyonaka sa silangan. Mga karatig-munisipalidad Prepektura ng Hyōgo Amagasaki Kawanishi Nishinomiya Takarazuka Prepektura ng Osaka Ikeda Toyonaka Demograpiya Ayon sa datos ng senso sa Hapon, tumataas na ang populasyon ng Itami mula noong dekada-1950. Ang lungsod ay may pangalawang pinakamalaki na kapal ng populasyon sa Prepektura ng Hyōgo, kasunod ng lungsod ng Amagasaki na nasa timog nito. Mga kinakapatid na lungsod Hasselt, Belhika Foshan, Tsina Mga sanggunian Mga panlabas na link Opisyal na websayt ng Lungsod ng Itami Museo ng Sining ng Lungsod ng Itami Naka-arkibo 2025-04-22 sa Wayback Machine. Museo ng mga Insekto ng Lungsod ng Itami